প্ৰতিষ্ঠাপক ছলমান খানে তেওঁৰ সম্পৰ্কীয় ভনী এজনীক ইন্টাৰনেটৰ Yahoo! Doodle Images-ৰ সহায় লৈ গণিত পঢ়াবৰ সময়তে খান একাডেমীৰ বীজ ৰোপণ হৈছিল। কিছুদিনৰ পিছত আন এগৰাকী সম্পৰ্কীয়য়ো তেওঁৰ শিক্ষাদানৰ সহায় ল'লে। এনে আগ্ৰহ দেখি ছলমানে তেওঁৰ ভিডিঅ'সমূহ ইন্টাৰনেটত উপলব্ধ কৰাৰ সিদ্ধান্ত ল'লে আৰু ভিডিঅ'কেইটা ইউটিউবত আপলোড দিলে। পিছলৈ তেওঁ SmoothDraw নামৰ অংকণ এপ্লিকেশ্বন এটাৰ সহায় লৈছিল। এতিয়া ArtRageৰ সহায়ত তেওঁ এটা ৱালকম টেবলেটেৰে বিষয়সমূহ ব্যাখ্যা কৰে। লগতে কম্পিউটাৰৰ জৰিয়তে তেওঁৰ কথাখিনি ৰেকৰ্ড কৰে।

তেওঁৰ ভিডিঅ'সমূহে যথেষ্ট ভাল সঁহাৰি লাভ কৰা দেখি ২০০৯ চনত তেওঁ নিজৰ চাকৰি ত্যাগ কৰাৰ সিদ্ধান্ত ল'লে আৰু সম্পূৰ্ণৰূপে ভিডিঅ' প্ৰস্তুত কৰাত মনোনিৱেশ কৰিবলৈ ল'লে(ইয়াৰ পিছতে তেওঁ ইয়াক খান একাডেমী নাম দিলে)। ২০১৪ চনৰ ১৫ ছেপ্টেম্বৰত খান একাডেমীৰ সহযোগত ছলমান খানে কেলিফ'ৰ্ণিয়াৰ মাউন্টেইন ভিউত "খান লেব স্কুল" নামৰ এখন স্কুল প্ৰতিষ্ঠা কৰে। ২০১৭ চনৰ জুনত মহাবিদ্যালয়ৰ স্নাতক শিক্ষাৰ্থী, চাকৰি-সন্ধানী আৰু যুৱ বৃত্তিয়ালসকলৰ উদ্দেশ্য আগত ৰাখি খান একাডেমীয়ে "ফাইনেন্সিয়েল লিটাৰেছি ভিডিঅ' ছিৰিজ" মুকলি কৰে।

ভাষিক উপলব্ধতা
পিক্সাৰ ইন এ বক্স্
খান একাডেমী কিডছ্
ইতিহাস